ফোরকান, খুলনা থেকেঃ প্রজেক্ট ম্যানেজারের দুর্নীতি ও অদতার কারনে খুলনায় সেবার নামে আরবান  প্রকল্পের অর্থ লুটপাট চলছে। স্বাস্থ্য সেবা থেকে বঞ্চিত হচ্ছে সাধারন মানুষ। ফ্রি ডাক্তার আর ওষুধ দেওয়নের কথা কইয়া লালকার্ড কইরা দেছে। কিন্তু এহন ওষুধও দেয় না। ডাক্তারও দেহাইতে পারি না। লালকার্ড লইয়া গেলেও টাহা চায়। আমরা গরিব মানুষ টাহা-পয়সা পামু কই।-দরিদ্র জনগোষ্ঠীর স্বাস্থ্য সেবার লক্ষে পরিচালিত নগরীর খালিশপুরের আরবান প্রাইমারী হেলথ কেয়ার প্রকল্প সম্পর্কে এসব কথা বলছিলেন জাহানারা বেগম। তার বাড়ি খালিশপুর ক্রিসেন্ট বাজার সংলগ্ন বস্তিতে। তাঁর অভিযোগ অনুযায়ী খালিশপুর বস্তি ও বিআইডিসি রোড এলাকায় গিয়ে মিলেছে  চাঞ্চল্যকর আরো তথ্য।